pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทำเนียบรัฐบาลเชิญชวนเด็กและเยาวชนร่วมกิจกรรมวันเด็กแห่งชาติปี 2561
วันศุกร์ที่ 12 มกราคม 2561
ทําเนียบรัฐบาลเชิญชวนเด็กและเยาวชนร่วมกิจกรรมวันเด็กแห่งชาติปี 2561
ทําเนียบรัฐบาล ร่วมกับกระทรวงและหน่วยงานต่าง ๆ ทั้งภาครัฐและเอกชนจัดงานฉลองวันเด็กแห่งชาติปี 2561 ภายใต้แนวคิด เด็กไทยก้าวไกล ด้วยเทคโนโลยี
ในวันเสาร์ที่ 13 มกราคม 2561 พลเอกประยุทธ์ จันทร์โอชา นายกรัฐมนตรี มีกําหนดการเป็นประธานเปิดงานฉลองวันเด็กแห่งชาติ ที่ทําเนียบรัฐบาล ในช่วงเวลาประมาณ 09.40 น. โดยมี รัฐมนตรี คณะผู้บริหาร คณะกรรมการจัดงานฯ ร่วมในพิธีเปิดงาน ด้วยการตัดริบบิ้นปล่อยป้ายผ้าแพร และการแสดงของนักเรียนโรงเรียนวัดนวลนรดิศ บริเวณสนามหญ้าหน้าตึกไทยคู่ฟ้า
ต่อจากนั้น นายกรัฐมนตรีจะนําเด็กและเยาวชนที่นําชื่อเสียงมาสู่ประเทศ และเด็กจากจังหวัดชายแดนภาคใต้ ที่มีความซื่อสัตย์หรือเด็กกตัญญู รวมถึงเด็กพิเศษหรือเด็กด้อยโอกาส จํานวน 20 คน ไปเยี่ยมชมห้องทํางานของนายกรัฐมนตรีเพื่อถ่ายภาพหมู่ร่วม ก่อนที่นายกรัฐมนตรีจะให้โอวาทและถ่ายภาพร่วมกับเด็กและเยาวชน ณ ตึกสันติไมตรี (หลังนอก) และร่วมรับชมการแสดงประเภทเต้น Classical Troupe การชมวิดีทัศน์นําเสนอผลงานเด็กไทยที่ได้รับรางวัล ฯลฯ และจะเดินเยี่ยมชมกิจกรรมรอบ ๆ บริเวณภายในและบริเวณสนามด้านหน้าของตึกสันติไมตรี ซึ่งกระทรวงและหน่วยงานต่าง ๆ ได้จัดเตรียมไว้ให้เด็กและเยาวชนได้รับความรู้และความสนุกสนาน เป็นจํานวนมาก วันเด็กปีนี้ นอกจากเปิดโอกาสให้เด็กและเยาวชนได้นั่งถ่ายภาพที่โต๊ะทํางานของนายกรัฐมนตรีบนตึกไทยคู่ฟ้าเหมือนเช่นทุกปีที่ผ่านมานั้น จะมีการเปิดตึกภักดีบดินทร์ (ตึกรับรอง/ประชุมหลังใหม่) ให้เด็กและเยาวชนได้เข้าเยี่ยมชมเป็นครั้งแรกอีกด้วย
สําหรับกิจกรรมที่จะจัดขึ้นในทําเนียบรัฐบาลนั้นมีความหลากหลาย อาทิ การจําลองห้องรายงานข่าวของสถานีโทรทัศน์ให้เด็กและเยาวชนได้ทดลองอ่านข่าว การแสดงดนตรีของโรงเรียน music for Fun การแสดงระบํากรับ การแสดงเต้น Modern Troupe ของศิลปินไทยทีวีสีช่อง 3 มายากล และคณะตลกที่จะมาให้ความบันเทิง ตลอดจนกิจกรรมซุ้มเกมเสริมสร้างความรู้ภายใต้แนวคิด “เด็กไทย โตไปไม่โกง” การร่วมสนุกกับศิลปิน AF และ The Voice กิจกรรมต่าง ๆ ของไปรษณีย์ เช่น เกมจับคู่ภาพ จับผิดภาพ ต่อจิ๊กซอว์ภาพแสตมป์น่ารู้ เกมส์ออนไลน์ เน็ตประชารัฐ เป็นต้น
นอกจากนี้ จะมีกิจกรรมเกี่ยวกับหุ่นยนต์ให้เด็กและเยาวชนได้มีการประกอบหุ่นยนต์ ออกแบบรถยนต์และพิมพ์ กิจกรรมหุ่นยนต์อัตโนมัติ หุ่นยนต์ฮิวแมนนอย พิพิธภัณฑ์เสมือนจริง ระบบคลังข้อมูลดิจิทัล เกมรามเกียรติ์ กิจกรรมชวนเล่น ชวนลอง สมองหุ่นยนต์ กิจกรรมเครื่องฝึกจําลองการเดินเรือแบบเคลื่อนย้ายได้
พร้อมกันนี้ จะมีการให้บริการตัดผมฟรี ตรวจสุขภาพช่องปาก/ทันตบริการ การสอนปฐมพยาบาลและช่วยชีวิตเบื้องต้น กิจกรรมแป้งปั้นเสริมสร้างพัฒนาเด็ก กิจกรรมการเรียน การสอน เล่านิทาน วาดภาพ ระบายสี กิจกรรมจิตอาสา เล่นเกมส์ ตอบคําถาม ตลอดจนการแจกของขวัญ ของรางวัล อาหาร ขนม และเครื่องดื่มจากหน่วยงานต่างๆ ด้วย
***************************************
รัฐบาลไทย-ข่าวทำเนียบรัฐบาล-ออมสิน จับมือหน่วยงานในสังกัดกระทรวงการคลัง ผลิตแอลกอฮอล์เจล 1 ล้านชิ้น สำหรับแจกประชาชนทั่วประเทศ เริ่มเดือนมีนาคมนี้
วันพฤหัสบดีที่ 12 มีนาคม 2563
ออมสิน จับมือหน่วยงานในสังกัดกระทรวงการคลัง ผลิตแอลกอฮอล์เจล 1 ล้านชิ้น สําหรับแจกประชาชนทั่วประเทศ เริ่มเดือนมีนาคมนี้
ธ.ออมสิน และหน่วยงานในสังกัดกระทรวงการคลัง ประกอบด้วย สํานักงานสลากกินแบ่งรัฐบาล และองค์การสุรา กรมสรรพสามิต มอบเงินสนับสนุนโครงการกระทรวงการคลังร่วมใจสู้ภัย Covid-19 โดยจัดทําแอลกอฮอล์เจลเพื่อทําความสะอาดมือสําหรับแจกจ่ายประชาชน เพื่อป้องกันการแพร่ระบาด
ธนาคารออมสิน และหน่วยงานในสังกัดกระทรวงการคลัง ประกอบด้วย สํานักงานสลากกินแบ่งรัฐบาล และองค์การสุรา กรมสรรพสามิต มอบเงินสนับสนุนโครงการกระทรวงการคลังร่วมใจสู้ภัย Covid-19 โดยจัดทําแอลกอฮอล์เจลเพื่อทําความสะอาดมือสําหรับแจกจ่ายประชาชน เพื่อป้องกันการแพร่ระบาดของเชื้อไวรัสโคโรนาสายพันธุ์ใหม่ (Covid-19)
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า จากสถานการณ์การแพร่ระบาดของเชื้อไวรัสโคโรนาสายพันธุ์ใหม่ “โควิด-ไนน์ทีน” (Covid-19) ซึ่งส่งผลกระทบต่อสภาพเศรษฐกิจและอุตสาหกรรมการท่องเที่ยวในหลายประเทศทั่วโลกอย่างรุนแรง รวมถึงประเทศไทย ได้สร้างความเสียหายอย่างหนักเป็นวงกว้าง กระทรวงการคลังได้ออกมาตรการต่างๆ เพื่อดูแลและเยียวยาผู้ได้รับผลกระทบทุกกลุ่ม ทั้งทางตรงและทางอ้อม ซึ่งนอกจากมาตรการด้านการเงิน มาตรการภาษี และมาตรการช่วยเหลืออื่นๆ รวมถึงการแก้ไขปัญหาการขาดแคลนหน้ากากอนามัยสําหรับบุคลากรทางการแพทย์และประชาชนแล้ว ผลิตภัณฑ์ที่จําเป็นที่จะใช้ในการป้องกัน อย่างแอลกอฮอล์เจลเพื่อทําความสะอาดมือ ประชาชนมีความต้องการเพิ่มสูงขึ้น ส่งผลให้ผลิตภัณฑ์มีไม่เพียงพอ
ทั้งนี้ ธนาคารออมสิน มีความเป็นห่วงประชาชนที่ได้รับผลกระทบ จึงได้ร่วมมือกับหน่วยงานในสังกัดกระทรวงการคลัง ประกอบด้วย สํานักงานสลากกินแบ่งรัฐบาล และองค์การสุรา กรมสรรพสามิต ดําเนินการจัดทําแอลกอฮอล์เจลเพื่อทําความสะอาดมือ จํานวน 1 ล้านชิ้น สําหรับนํามาแจกจ่ายให้กับประชาชน เพื่อเป็นการบรรเทาความเดือดร้อนและป้องกันตัวเองในช่วงที่เกิดการแพร่ระบาดของโรค COVID-19 ซึ่งจะมีการทยอยแจกจ่ายให้กับประชาชนที่ธนาคารออมสินสาขาทั่วประเทศ โดยเบื้องต้นจะสามารถแจกจ่ายแอลกอฮอล์เจล จํานวน 4 – 5 แสนชิ้น ภายในเดือนมีนาคมนี้ ส่วนที่เหลือจะทยอยแจกจ่ายก่อนช่วงเทศกาลสงกรานต์ต่อไป
รัฐบาลไทย-ข่าวทำเนียบรัฐบาล-รองนรม. พล.อ.ประวิตรฯ เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งที่ 2/2561
วันจันทร์ที่ 9 กรกฎาคม 2561
รองนรม. พล.อ.ประวิตรฯ เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งที่ 2/2561
โดยที่ประชุมมีมติเห็นชอบ การออกกฎกระทรวงกําหนดให้หมู่เกาะอันดามัน จังหวัดระยอง เป็นพื้นที่คุ้มครองทรัพยากรทางทะเลและชายฝั่ง
ตามมาตรา 20 โดยเน้นให้เป็นพื้นที่ที่มีสภาพธรรมชาติและมีระบบนิเวศที่สําคัญและสมบูรณ์ เพื่ออนุรักษ์ทะเลไทยสู่ความยั่งยืน
วันนี้ (9 กรกฎาคม 2561) เวลา 10.00 น. ณ ห้องประชุมสันติไมตรี (หลังใน) ทําเนียบรัฐบาล พลเอกประวิตร วงษ์สุวรรณ รองนายกรัฐมนตรีเป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งที่ 2/2561ซึ่งสรุปสาระสําคัญ ดังนี้
ที่ประชุมรับทราบการจัดงานวันทะเลโลก (World Ocean Day) จัดขึ้นเมื่อวันที่ 8 มิ.ย. 61 ภายใต้หัวข้อ “ทะเลดี ชีวีมีสุข” ณ โรงภาพยนตร์สยามภาวลัย รอยัล แกรนด์ เธียเตอร์ สยามพารากอน กรุงเทพมหานคร ซึ่งที่ผ่านมาได้มีการจัดกิจกรรม เนื่องในวันทะเลโลกนี้อย่างต่อเนื่อง และประสบความสําเร็จเป็นอย่างดี เพื่อเป็นการเฉลิมฉลองและแสดงบทบาทของประเทศไทย พร้อมทั้งเป็นการกระตุ้นจิตสํานึกของคนไทยให้ตระหนักและหันมาร่วมกันอนุรักษ์ทะเลไทยให้ยั่งยืน ในปีนี้ได้ชูประเด็นปัญหาขยะทะเล ด้วยความมุ่งมั่นที่จะจัดการแก้ไขปัญหาในระดับประเทศจากทุกภาคส่วน โดยกําหนดเป้าหมายด้วยการสร้างความร่วมมือตามแนวทางประชารัฐลดการใช้ถุงพลาสติก เพื่อนําไปสู่การแก้ไขปัญหาขยะทะเลอย่างเป็นรูปธรรม
พร้อมกันนี้ ที่ประชุมได้พิจารณาและมีมติเห็นชอบ การออกกฎกระทรวงกําหนดให้หมู่เกาะอันดามัน จังหวัดระยอง เป็นพื้นที่คุ้มครองทรัพยากรทางทะเลและชายฝั่ง ตามมาตรา 20 โดยกรมทรัพยากรทางทะเลและชายฝั่ง (ทช.) ได้คัดเลือกพื้นที่หมู่เกาะมัน จ.ระยอง เป็นพื้นที่คุ้มครองทรัพยากรทางทะเลและชายฝั่ง ตามมาตรา 20 ครอบคลุมพื้นที่ 47,963.4 ไร่ เนื่องจากพื้นที่ดังกล่าว เป็นพื้นที่ที่มีสภาพธรรมชาติและมีระบบนิเวศที่สําคัญและสมบูรณ์ มีทรัพยากรปะการัง หญ้าทะเล สัตว์ทะเลหายาก และนกอพยพ อีกทั้ง กรม ทช. ได้ดําเนินการเตรียมประกาศมาตรการคุ้มครองทรัพยากรทางทะเลและชายฝั่ง ในพื้นที่อําเภอปะเหลียน อําเภอหาดสําราญ อําเภอย่านตาขาว อําเภอกันตัง และอําเภอสิเกา จังหวัดตรัง ตามมาตรา 22 ครอบคลุมพื้นที่ 91,255.1 ไร่ เพื่อคุ้มครองแหล่งหญ้าทะเลและแหล่งที่อยู่อาศัยของพะยูน เนื่องจากพื้นที่ดังกล่าว เป็นที่ตั้งของชุมชนประมงพื้นบ้านชายฝั่งจํานวนมาก มีทรัพยากรทางทะเลและชายฝั่งที่มี ความอุดมสมบูรณ์ โดยเฉพาะอย่างยิ่งแหล่งหญ้าทะเลซึ่งมีพื้นที่มากที่สุดในเขตอันดามันตอนล่าง และยังพบสัตว์ทะเลหายาก เช่น พะยูน ที่มีแนวโน้มได้รับภัยคุกคามจากกิจกรรมต่าง ๆ ทั้งทางตรงและทางอ้อมด้วย
อนึ่ง หลังจากเสร็จสิ้นการประชุมฯ ดังกล่าวแล้ว รองนายกรัฐมนตรีได้ให้เกียรติเป็นประธานมอบเครื่องหมายเชิดชูเกียรติยศ “รักษ์ทะเลยิ่งชีพ” แก่ผู้ว่าราชการจังหวัดที่มีอาณาเขตติดต่อชายฝั่งทะเล จํานวน 24 จังหวัด อีกด้วย
.......................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ ออกมาตรการ Social Distancing รณรงค์ให้ผู้โดยสารสร้างระยะห่างในระบบรถไฟฟ้าป้องกันการแพร่ระบาดไวรัส COVID-19 [กระทรวงคมนาคม]
วันจันทร์ที่ 23 มีนาคม 2563
รถไฟฟ้าแอร์พอร์ต เรล ลิงก์ ออกมาตรการ Social Distancing รณรงค์ให้ผู้โดยสารสร้างระยะห่างในระบบรถไฟฟ้าป้องกันการแพร่ระบาดไวรัส COVID-19 [กระทรวงคมนาคม]
รถไฟฟ้าแอร์พอร์ต เรล ลิงก์ ออกมาตรการ Social Distancing รณรงค์ให้ผู้โดยสารสร้างระยะห่างในระบบรถไฟฟ้าป้องกันการแพร่ระบาดไวรัส COVID-19
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด เปิดเผยว่าตามที่บริษัทได้วางมาตรการป้องกันการแพร่ระบาดไวรัสCOVID-19ในระบบรถไฟฟ้า เพื่อสร้างความปลอดภัย และความมั่นใจให้แก่ผู้โดยสารในการใช้บริการนั้น ล่าสุดได้เพิ่มการรณรงค์Social Distancingการสร้างระยะห่าง และลดการสัมผัสที่ไม่จําเป็นในระบบรถไฟฟ้า เพื่อให้มาตรการดังกล่าวมีประสิทธิภาพมากยิ่งขึ้น โดยขอความร่วมมือผู้โดยสาร ดังนี้
- ขอความร่วมมือผู้โดยสารทุกท่านเว้นระยะห่าง 2 เมตรขณะรอซื้อตั๋วโดยสาร และตรวจวัดอุณภูมิ
- ขอความร่วมมือผู้โดยสารยืนในระยะห่างที่เหมาะสมขณะใช้ลิฟต์ และบันไดเลื่อน
- ขอความร่วมมือผู้โดยสารทุกท่านสวมใส่หน้ากากอนามัยก่อนเข้าสู่ระบบรถไฟฟ้า
- ขอแนะนําให้ผู้โดยสารเลือกใช้บัตรสมาร์ทพาสแทนการใช้เหรียญโดยสาร
ซึ่งบริษัทได้มีการดําเนินการที่สอดคล้องกับการรณรงค์ดังกล่าว ทั้งการกําหนดจุดยืนบริเวณต่างๆ ทั้งจุดจําหน่าย
ตั๋วโดยสาร จุดตรวจอุณหภูมิ หรือจุดยืนในลิฟต์ รวมทั้งจัดพื้นที่ในระบบรถไฟฟ้าให้แก่ สมาคม ชมรม หรือผู้ประกอบการที่มีความสนใจตั้งบูธจําหน่ายหน้ากากผ้าในราคายุติธรรม รวมทั้งมียโยบายปรับลดอัตราค่าโดยสารนอกช่วงเวลาเร่งด่วนวันจันทร์-ศุกร์ สําหรับผู้โดยสารที่ถือบัตรสมาร์ทพาสประเภทบุคคลทั่วไป (Adult Card )ที่จะเริ่มวันที่ 30 มีนาคม 2563 นี้อีกด้วย
หากมีข้อสงสัยสามารถติดต่อสอบถามข้อมูลและเงื่อนไขเพิ่มเติมได้ที่หมายเลขCall Center 1690หรือwww.srtet.co.th , www.facebook.com/AirportRailLinkและTwitter : Airport Rail Link
#AirportRailLink #SocialDistancing #เราจะก้าวผ่านวิกฤตครั้งนี้ไปด้วยกัน
รัฐบาลไทย-ข่าวทำเนียบรัฐบาล-พาณิชย์ตะลุยอีคอมเมิร์ซแดนกิมจิ  สานฝันการค้าออนไลน์สินค้าไทยเติบโตก้าวกระโดด
วันศุกร์ที่ 23 พฤศจิกายน 2561
พาณิชย์ตะลุยอีคอมเมิร์ซแดนกิมจิ  สานฝันการค้าออนไลน์สินค้าไทยเติบโตก้าวกระโดด
กระทรวงพาณิชย์ยกทัพผู้บริหารเหินฟ้าสู่แดนกิมจิ หารือบริษัท Coupang อีคอมเมิร์ซ ยักษ์ใหญ่อันดับ 1 ของเกาหลีใต้ หวังใช้แพลทฟอร์ม “Thai Mall” กระตุ้นการค้าออนไลน์สินค้าไทยเติบโตไม่น้อยกว่า 200 ล้านบาทภายในปี 2562 เมื่อ
วันที่ 22 พฤศจิกายน 2561
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ พร้อมด้วยคณะผู้บริหารระดับสูงของกระทรวงพาณิชย์ได้เดินทางเยือนสาธารณรัฐเกาหลีเพื่อเยี่ยมชมบริษัทCOUPANGอีคอมเมิร์ซยักษ์ใหญ่อันดับหนึ่งของเกาหลีใต้ พร้อมหารือแผนความร่วมมือขยายประเภทสินค้าไทยบนเว็บไซต์Coupang.comหวังกระตุ้นมูลค่าส่งออกสินค้าไทยไปตลาดเกาหลีเติบโตตามเป้าร้อยละ 7 ในปี 2562
นายสนธิรัตน์เปิดเผยว่า“กระทรวงพาณิชย์ โดยกรมส่งเสริมการค้าระหว่างประเทศ ได้ดําเนินงานร่วมกับบริษัทผู้นําเข้าเกาหลีใต้ในการผลักดันให้สินค้าไทยวางจําหน่ายบนเว็บไซต์Coupang.comโดยเมื่อวันที่ 7 สิงหาคมที่ผ่านมาCoupangได้เปิดตัวCategoryสินค้าไทยบนเว็บไซต์coupang.comเป็น ครั้งแรก ซึ่งการดําเนินงานในเฟสแรกนี้ส่งผลให้มีการนําเข้าสินค้าไทยมากถึง 899SKUคิดเป็นมูลค่ารวมกว่า 118 ล้านบาท ส่วนใหญ่เป็นสินค้าจําพวกอาหารและเครื่องดื่ม”
“ล่าสุดกระทรวงพาณิชย์มีแผนการร่วมกับบริษัทCOUPANGในการขยายความร่วมมือไปยังเฟสที่2 เพื่อสร้างแพลทฟอร์มออนไลน์“Thai Mall”สําหรับจําหน่ายสินค้าไทยโดยเฉพาะ ครอบคลุมสินค้าไทยหลากหลาย เช่น อาหารสําเร็จพร้อมทาน สินค้าไลฟ์สไตล์ เฟอร์นิเจอร์ สินค้าสําหรับสัตว์เลี้ยง และผลิตภัณฑ์สปา เป็นต้น”นายสนธิรัตน์กล่าวเพิ่มเติม
“ปัจจุบันชาวเกาหลีใต้มีแนวโน้มที่จะจับจ่ายซื้อหาสินค้าจากต่างประเทศผ่านระบบออนไลน์มากยิ่งขึ้นเรื่อยๆ โดยข้อมูลล่าสุดจากสถิติของศุลกากรเกาหลีใต้คาดการณ์ว่า ในปี 2561 มูลค่าการซื้อสินค้าต่างประเทศผ่านระบบออนไลน์จะเพิ่มสูงถึง 2,000 ล้านเหรียญสหรัฐฯ เติบโตร้อยละ 30 จากปีก่อนหน้า การเดินทางเยือนเกาหลีใต้ของกระทรวงพาณิชย์เพื่อหารือบริษัทCoupangในครั้งนี้จึงนับเป็นโอกาสอันดีของประเทศไทยที่จะเร่งกระตุ้นให้มีการนําสินค้าคุณภาพของไทยประเภทต่างๆ มาจําหน่ายผ่านระบบออนไลน์บนเว็บไซต์Coupang.comที่มียอดขายเป็นอันดับที่ 1 ของเกาหลีใต้ ซึ่งจะเป็นอีกช่องทางสําคัญในการกระตุ้นการขยายตลาดสินค้าไทยในเกาหลีใต้ให้มีความหลากหลายมากยิ่งขึ้น และคาดการณ์ว่าจะช่วยสร้างมูลค่าการค้าของสินค้าไทยผ่านเว็บไชต์ของCoupangได้ไม่น้อยกว่า 200 ล้านบาทภายในปี 2562”นายสนธิรัตน์กล่าวทิ้งท้าย
ทั้งนี้ เกาหลีใต้เป็นหนึ่งในประเทศที่มีมูลค่าการค้าขายออนไลน์เติบโตเร็วมากที่สุดแห่งหนึ่งในโลก คาดการณ์กันว่าธุรกิจอีคอมเมิร์ซของเกาหลีใต้จะมีมูลค่าการค้าภายในประเทศกว่า100,000ล้านเหรียญสหรัฐฯ ภายในสิ้นปีนี้ เพิ่มขึ้นร้อยละ 14 จากปี 2560โดยมูลค่าการค้าออนไลน์มีสัดส่วนสูงถึงร้อยละ30ของอุตสาหกรรมค้าปลีกของเกาหลีใต้ทั้งหมด ส่วนหนึ่งเป็นผลจากการที่เกาหลีใต้เป็นประเทศที่มีระบบอินเตอร์เน็ตความเร็วสูงครอบคลุมทั่วประเทศ และประชากรเกาหลีใต้กว่าร้อยละ 91 ต่างใช้โทรศัพท์มือถือแบบสมาร์ทโฟน ซึ่งมียอดการสั่งซื้อสินค้าผ่านโทรศัพท์มือถือมากกว่าร้อยละ 50 ของการซื้อผ่านระบบอีคอมเมิร์ซทั้งหมด
รัฐบาลไทย-ข่าวทำเนียบรัฐบาล-​รมว.ทส.ร่วมพิธีสมโภชพระสุพรรณบัฏ สมเด็จพระสังฆราชเจ้า กรมหลวงวชิรญาณสังวร
วันพฤหัสบดีที่ 19 มีนาคม 2563
​รมว.ทส.ร่วมพิธีสมโภชพระสุพรรณบัฏ สมเด็จพระสังฆราชเจ้า กรมหลวงวชิรญาณสังวร
​รมว.ทส.ร่วมพิธีสมโภชพระสุพรรณบัฏ สมเด็จพระสังฆราชเจ้า กรมหลวงวชิรญาณสังวร
รมว.ทส.ร่วมพิธีสมโภชพระสุพรรณบัฏ สมเด็จพระสังฆราชเจ้า กรมหลวงวชิรญาณสังวร
พระบาทสมเด็จพระเจ้าอยู่หัว ทรงพระกรุณาโปรดพระราชทานพระบรมราชูปถัมภ์ ในการบําเพ็ญพระกุศลสมโภชพระสุพรรณบัฏ สมเด็จพระสังฆราชเจ้า กรมหลวงวชิรญาณสังวร เจริญ สุวฑฒโน
วันนี้ (19 มี.ค. 63) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมพิธีสมโภชพระสุพรรณบัฏ สมเด็จพระสังฆราชเจ้า กรมหลวงวชิรญาณสังวร เจริญ สุวฑฒโน โดยถวายภัตตาหารเพล และเครื่องไทยธรรม แด่พระสงฆ์ที่เจริญพระพุทธมนต์ ณ พระอุโบสถ วัดบวรนิเวศวิหาร กทม. โดยหลังจากนั้น มีพิธีอัญเชิญพระอัฐิ เข้าประดิษฐาน ณ หอพระนาก วัดพระศรีรัตนศาสดาราม ภายในพระบรมมหาราชวัง
เนื่องในพระราชพิธีเฉลิมพระชนมพรรษาเมื่อ 28 กรกฎาคม 2562 พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมสถาปนาพระอัฐิ สมเด็จพระญาณสังวร เจริญ สุวฑฒโน สมเด็จพระสังฆราช สกลมหาสังฆปริณายก พระราชกรรมวาจาในพระองค์ ขึ้นเป็นสมเด็จพระสังฆราชเจ้า กรมหลวงวชิรญาณสังวร เจริญ สุวฑฒโน ที่ทรงปฏิบัติบําเพ็ญทั้งต่อพระองค์ คณะสงฆ์ ประเทศชาติ และพุทธศาสนิกชน มายาวนานถึงพระชนมายุ 100 ปี
รัฐบาลไทย-ข่าวทำเนียบรัฐบาล-ทางหลวงชนบท แจ้งเบี่ยงช่องจราจรบริเวณทางแยก อบจ.ปทุมธานี (สามแยกไทยด๊อยซ์)  เตรียมสร้างสะพานทางแยกต่างระดับปทุมธานี 1 ต.ค.60 – 17 พ.ย.61
วันศุกร์ที่ 22 กันยายน 2560
ทางหลวงชนบท แจ้งเบี่ยงช่องจราจรบริเวณทางแยก อบจ.ปทุมธานี (สามแยกไทยด๊อยซ์)  เตรียมสร้างสะพานทางแยกต่างระดับปทุมธานี 1 ต.ค.60 – 17 พ.ย.61
กรมทางหลวงชนบท (ทช.) โดยสํานักก่อสร้างสะพาน จะทําการเบี่ยงช่องจราจรบริเวณทางแยก อบจ.ปทุมธานี (สามแยกไทยด๊อยซ์) จุดตัดทางหลวงหมายเลข 346 กับทางหลวงหมายเลข 3035 เพื่อทําการก่อสร้างสะพานทางแยกต่างระดับปทุมธานี
ซึ่งเป็นส่วนหนึ่งของโครงการก่อสร้างถนนต่อเชื่อมถนนราชพฤกษ์ - ถนนกาญจนาภิเษก (แนวเหนือ-ใต้) ตอน NS 3 จึงมีความจําเป็นที่จะต้องเบี่ยงการจราจรบริเวณดังกล่าว ตั้งแต่วันอาทิตย์ที่ 1 ตุลาคม 2560 ถึง วันเสาร์ที่ 17 พฤศจิกายน 2561
จึงขอความร่วมมือให้ประชาชนโปรดหลีกเลี่ยงการใช้เส้นทางผ่านพื้นที่ก่อสร้าง ในวันและเวลาดังกล่าว และโปรดใช้ความระมัดระวังในการขับขี่ เคารพกฎจราจรอย่างเคร่งครัด
ทั้งนี้ ทางกรมต้องขออภัยในความไม่สะดวกมา ณ โอกาสนี้ หากต้องการทราบรายละเอียดเพิ่มเติม สามารถติดต่อสอบถามได้ที่ สํานักก่อสร้างสะพาน กรมทางหลวงชนบท โทรศัพท์ 0 2551 5527 ในวันและเวลาราชการ
รัฐบาลไทย-ข่าวทำเนียบรัฐบาล-   ก.แรงงาน จับมือ สถานประกอบการ จ.ฉะเชิงเทรา จัดกิจกรรมบริจาคโลหิต เฉลิมพระเกียรติพระบาทสมเด็จพระเจ้าอยู่หัว
วันพุธที่ 24 กรกฎาคม 2562
ก.แรงงาน จับมือ สถานประกอบการ จ.ฉะเชิงเทรา จัดกิจกรรมบริจาคโลหิต เฉลิมพระเกียรติพระบาทสมเด็จพระเจ้าอยู่หัว
กระทรวงแรงงาน จัดกิจกรรมร่วมบริจาคโลหิต ครั้งที่ 4 ณ บริษัท ไมโครชิพ เทคโนโลยี (ไทยแลนด์) จํากัด อ.เมือง จ.ฉะเชิงเทรา จากจํานวน 15 ครั้ง ช่วยเหลือผู้ใช้แรงงานและประชาชนที่ประสบอันตรายจากการทํางาน
กระทรวงแรงงาน จัดกิจกรรมร่วมบริจาคโลหิต ครั้งที่ 4 ณ บริษัท ไมโครชิพ เทคโนโลยี (ไทยแลนด์) จํากัด อ.เมือง จ.ฉะเชิงเทรา จากจํานวน 15 ครั้ง ช่วยเหลือผู้ใช้แรงงานและประชาชนที่ประสบอันตรายจากการทํางาน ส่งเสริมรณรงค์ทุกภาคส่วนตระหนักถึงความเสียสละและทําความดีโดยไม่หวังผลตอบแทน เฉลิมพระเกียรติเนื่องในโอกาสมหามงคลพระราชพิธีบรมราชาภิเษก ปี 2562
วันนี้ (24 ก.ค.62) นายสุรเดช วลีอิทธิกุล รองปลัดกระทรวงแรงงาน เป็นประธานในพิธีเปิดกิจกรรมกระทรวงแรงงานร่วมบริจาคโลหิต ครั้งที่ 4 เฉลิมพระเกียรติเนื่องในโอกาสมหามงคลพระราชพิธีบรมราชาภิเษก โดยมี นายประสงค์ คงเคารพธรรม รองผู้ว่าราชการจังหวัดฉะเชิงเทรา กล่าวต้อนรับ นายโจเซฟ เฟอร์นานเดซ กรรมการผู้จัดการ บริษัท ไมโครชิพ เทคโนโลยี (ไทยแลนด์) จํากัด กล่าวรายงาน ณ บริษัท ไมโครชิพ เทคโนโลยี (ไทยแลนด์) จํากัด อําเภอเมือง จังหวัดฉะเชิงเทรา โดยกล่าวว่า พระบาทสมเด็จพระเจ้าอยู่หัวได้ทรงพระราชทานพระปฐมบรมราชโองการ เนื่องในพระราชพิธีบรมราชาภิเษก เมื่อวันที่ 4 พฤษภาคม 2562 ความว่า“เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป” ซึ่งแสดงถึงพระราชปณิธานที่จะพัฒนาให้ประเทศชาติมีความเจริญรุ่งเรือง มั่นคง และส่งเสริม ดูแล รักษาคุณภาพชีวิตให้ประชาชนมีความเป็นอยู่ที่ดีขึ้น นอกจากนี้ พระบาทสมเด็จพระเจ้าอยู่หัว ยังได้ทรงพระราชทานโครงการจิตอาสาพระราชทาน 904 วปร. เพื่อเป็นแบบอย่างในการพัฒนาชุมชน เพื่อให้ทุกภาคส่วนได้เห็นเป็นแนวทางในการพัฒนา ส่งเสริม ดูแล รักษา คุณภาพชีวิตของประชาชนในชุมชน
นายสุรเดชฯ กล่าวต่อว่า การจัดกิจกรรมครั้งนี้เป็นครั้งที่ 4 โดยมีกลุ่มเป้าหมาย ผู้บริหาร ข้าราชการ เจ้าหน้าที่ในสังกัด ตลอดจนองค์กรนายจ้าง ลูกจ้าง ผู้ใช้แรงงานทั้งในระบบและนอกระบบจํานวน 300 คน ซึ่งมีเป้าหมายดําเนินการจํานวนทั้งสิ้น 15 ครั้ง ประกอบด้วย ในพื้นที่กระทรวงแรงงาน 3 ครั้ง และในสถานประกอบกิจการ 12 ครั้ง ระหว่างวันที่ 4 พ.ค. 62 - 4 พ.ค.63 การจัดกิจกรรมในครั้งนี้ นอกจากจะจัดขึ้นเพื่อเฉลิมพระเกียรติเนื่องในโอกาสมหามงคลพระราชพิธีบรมราชาภิเษกแล้ว ยังถือเป็นการสนองพระปฐมบรมราชโองการและพระราชปณิธานในการพัฒนาคุณภาพชีวิตประชาชน โดยการสนับสนุนการจัดหาโลหิตให้สภากาชาดไทยในการนําโลหิตไปช่วยเหลือประชาชนตลอดจนพี่น้องผู้ใช้แรงงานที่ประสบอันตรายจากการทํางาน และเป็นการส่งเสริม รณรงค์ให้ผู้ที่เข้าร่วมกิจกรรมตระหนักถึงความเสียสละและการทําความดีโดยไม่หวังผลตอบแทน ตลอดจนเป็นการแสดงออกถึงความจงรักภักดีของทุกคน ซึ่งได้รับความร่วมมือส่งเสริมและสนับสนุนด้วยดีจากบริษัท ไมโครชิพ เทคโนโลยี (ไทยแลนด์) จํากัด ภาคบริการโลหิตแห่งชาติที่ 3 จังหวัดชลบุรี สภากาชาดไทย สถานีตํารวจภูธรจังหวัดฉะเชิงเทรา โรงพยาบาลภูมิพลอดุลยเดช กรมแพทย์ทหารอากาศ และองค์กรปกครองส่วนท้องถิ่น
-----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ปริยรณ พรหมสาขา ณ สกลนคร -ภาพ/
24 กรกฎาคม 2562
รัฐบาลไทย-ข่าวทำเนียบรัฐบาล-ปลัดกระทรวงยุติธรรมประชุมผลักดันคู่มือคำชี้ขาดของอนุญาโตตุลาการ
วันอังคารที่ 23 กรกฎาคม 2562
ปลัดกระทรวงยุติธรรมประชุมผลักดันคู่มือคําชี้ขาดของอนุญาโตตุลาการ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการสถาบันอนุญาโตตุลาการ ครั้งที่ ๕/๒๕๖๒
ในวันจันทร์ที่ ๒๒ กรกฎาคม ๒๕๖๒ เวลา ๑๓.๓๐ น.
ณ ห้องประชุมกระทรวงยุติธรรม ๑
ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการสถาบันอนุญาโตตุลาการ ครั้งที่ ๕/๒๕๖๒
โดยมี นายพสิษฐ์ อัศววัฒนาพร ผู้อํานวยการสถาบันอนุญาโตตุลาการ
พร้อมด้วยคณะกรรมการสถาบันอนุญาโตตุลาการและเจ้าหน้าที่ที่เกี่ยวข้อง เข้าร่วมฯ
เพื่อทราบการตรวจสอบรายงานการเงินประจําปี ๒๕๖๑ ของสถาบันอนุญาโตตุลาการ
รวมถึงการแต่งตั้งคณะอนุกรรมการตรวจสอบและกํากับดูแลกิจการที่ดีสถาบันอนุญาโตตุลาการ
ทราบรายงานด้านการเงิน ในไตรมาสที่ ๓/๒๕๖๒ รายงานด้านภารกิจหลัก ไตรมาสที่ ๓/๒๕๖๒
ผลการปฏิบัติงานการบริหารจัดการสารสนเทศ ไตรมาส ๓/๒๕๖๒
ผลการปฏิบัติงานการบริหารทรัพยากรบุคคล ไตรมาส ๓/๒๕๖๒ ผลการปฏิบัติงานควบคุมภายใน
ไตรมาส ๓/๒๕๖๒ และรายงานผลการปฏิบัติงานบริหารความเสี่ยง ไตรมาส ๓/๒๕๖๒
อีกทั้งร่วมพิจารณาสรุปผลการศึกษาดูงานการปฏิบัติงานด้านการบริหารจัดการคดีของสถาบันอนุญาโตตุลาการ
ณ สํานักงานคณะกรรมการกํากับและส่งเสริมการประกอบธุรกิจประกันภัย (คปภ.)
และการนําความรู้ที่ได้รับไปใช้ประโยชน์กับงานของสถาบันฯ ตลอดจนพิจารณาการประเมินผลงาน
ผู้อํานวยการสถาบันอนุญาโตตุลาการและการจัดหาบุคคลภายนอกเป็นผู้สอบบัญชี
โดยที่ประชุมมีมติเห็นชอบรับทราบผลการดําเนินการและผลักดันในการจัดทําคู่มือคําชี้ขาด
ของอนุญาโตตุลาการเป็นภาพรวมของประเทศ เพื่อพัฒนางานด้านอนุญาโตตุลาการให้แก่ประชาชนทุกฝ่าย
ได้รับความเป็นธรรมอย่างมีประสิทธิภาพและมีความเป็นสากลต่อไป
รัฐบาลไทย-ข่าวทำเนียบรัฐบาล-สธ.บรรจุข้าราชการด่านหน้าโควิด 19 พร้อมดีเดย์รอบแรก 29 มิ.ย. 63
วันศุกร์ที่ 19 มิถุนายน 2563
สธ.บรรจุข้าราชการด่านหน้าโควิด 19 พร้อมดีเดย์รอบแรก 29 มิ.ย. 63
กระทรวงสาธารณสุข บรรจุข้าราชการใหม่ให้บุคลากรผู้ปฏิบัติงานในสถานการณ์โรคโควิด 19 รอบแรกในกลุ่มบุคลากรผู้ให้บริการด่านหน้า ในวันที่ 29 มิถุนายน 2563 และจะบรรจุรอบต่อไปในเดือนสิงหาคม 2563
กระทรวงสาธารณสุข บรรจุข้าราชการใหม่ให้บุคลากรผู้ปฏิบัติงานในสถานการณ์โรคโควิด 19 รอบแรกในกลุ่มบุคลากรผู้ให้บริการด่านหน้า ในวันที่ 29 มิถุนายน 2563 และจะบรรจุรอบต่อไปในเดือนกันยายน 2563
วันนี้ (19 มิถุนายน 2563) ที่กระทรวงสาธารณสุข จังหวัดนนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้เป็นประธานการประชุม อกพ. กระทรวงสาธารณสุข เพื่อพิจารณาการบรรจุข้าราชการใหม่ตามมติคณะรัฐมนตรี (ครม.) ซึ่งนายกรัฐมนตรีและคณะรัฐมนตรีทุกท่าน เห็นความสําคัญของบุคลากรสาธารณสุข จึงได้จัดสรรตําแหน่งให้เพื่อเป็นขวัญกําลังใจในการทํางานต่อสู้กับสถานการณ์โรคโควิด 19
ดร.สาธิตกล่าวต่อว่า ที่ประชุมวันนี้ ได้พิจารณาหลักเกณฑ์การบรรจุข้าราชการตามที่ ครม. คณะกรรมการข้าราชการพลเรือน (กพ.) และคณะกรรมการกําหนดเป้าหมายและนโยบายกําลังคนภาครัฐ (คปร.)กําหนด ให้กับบุคลากรผู้ปฏิบัติหน้าที่หน้างาน และสนับสนุนการปฏิบัติงานโควิด 19 โดยบรรจุรอบแรกในวันที่ 29 มิถุนายน 2563 และจะทยอยบรรจุให้บุคลากรที่ปฏิบัติงานโรงพยาบาล และโรงพยาบาลส่งเสริมสุขภาพตําบลรอบต่อไปในเดือนกันยายน 2563
“ได้มอบกองบริหารทรัพยากรบุคคลให้สื่อสารทําความเข้าใจกับบุคลากรว่า การจัดสรรครั้งนี้เป็นไปตามหลักเกณฑ์ที่ กพ. และคปร.กําหนด และมอบให้อธิบดี ผู้ตรวจราชการกระทรวงฯ ทุกเขตสุขภาพ กํากับติดตามการจัดสรรให้มีความเป็นธรรม เนื่องจากตําแหน่งที่ได้รับครั้งนี้เป็นกรณีพิเศษจากการต่อสู้สถานการณ์โรคโควิด 19 ในส่วนบุคลากรที่ยังไม่ได้รับการบรรจุจะหารือกับ กพ. และคปร. เพื่อพิจารณาหาแนวทางที่เหมาะสมต่อไป” ดร.สาธิตกล่าว
************************************ 19 มิถุนายน 2563
รัฐบาลไทย-ข่าวทำเนียบรัฐบาล-สธ. รณรงค์การใช้ยาอย่างสมเหตุผลป้องกันเชื้อดื้อยา สนับสนุนการใช้สมุนไพรทดแทน
วันอาทิตย์ที่ 5 พฤศจิกายน 2560
สธ. รณรงค์การใช้ยาอย่างสมเหตุผลป้องกันเชื้อดื้อยา สนับสนุนการใช้สมุนไพรทดแทน
กระทรวงสาธารณสุข เข้มงวดการป้องกัน ควบคุมการดื้อยาต้านจุลชีพและรณรงค์การใช้ยาอย่างสมเหตุผล
กระทรวงสาธารณสุข เข้มงวดการป้องกัน ควบคุมการดื้อยาต้านจุลชีพและรณรงค์การใช้ยาอย่างสมเหตุผล ตั้งเป้า 2560-64 โรงพยาบาลผ่านเกณฑ์ ไม่น้อยกว่าร้อยละ 80 ลดปริมาณการใช้ยาปฏิชีวนะลงร้อยละ 20ลดการเจ็บป่วยจากเชื้อดื้อยาร้อยละ 50 และลดค่าใช้จ่ายด้านยาที่ไม่เหมาะสม สนับสนุนการใช้สมุนไพรทดแทน
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า รัฐมนตรีว่าการกระทรวงสาธารณสุข มีนโยบายให้โรงพยาบาลในสังกัดทุกแห่ง เข้มงวดการป้องกันและควบคุมการดื้อยาต้านจุลชีพ (Antimicrobial Resistance:AMR) และส่งเสริมการใช้ยาอย่างสมเหตุผล (Rational Drug Use:RDU) โดยเน้นผู้บริหารให้ความสําคัญแก่บุคลากรที่จบใหม่เห็นความสําคัญของRDUรณรงค์ให้ใช้ยาสมเหตุผลและสนับสนุนการใช้ยาสมุนไพรทดแทน เช่น ฟ้าทะลายโจร รักษาหวัด ขมิ้นชัน แก้ท้องอืดท้องเฟ้อ ยาเหลืองปิดสมุทร รักษาอุจจาระร่วง
กระทรวงสาธารณสุข มีนโยบายส่งเสริมให้โรงพยาบาลในสังกัดทุกแห่ง ใช้ยาอย่างสมเหตุผลทุกเขตสุขภาพควบคู่ไปกับการจัดการปัญหาเชื้อดื้อยาต้านจุลชีพ โดยตั้งเป้าหมายระหว่างปี 2560-64 ต้องมีโรงพยาบาลผ่านเกณฑ์โรงพยาบาลที่ใช้ยาอย่างสมเหตุผล ไม่น้อยกว่าร้อยละ 80 และโรงพยาบาลศูนย์/โรงพยาบาลทั่วไปมีการจัดการเชื้อดื้อยาอย่างบูรณาการ สามารถลดปริมาณการใช้ยาปฏิชีวนะลงร้อยละ 20 ลดการเจ็บป่วยจากเชื้อดื้อยาร้อยละ 50 และลดค่าใช้จ่ายด้านยาที่ไม่เหมาะสม ซึ่งคาดว่าจะช่วยประเทศชาติประหยัดงบประมาณจากการใช้ยาที่ไม่จําเป็นให้ได้มากที่สุด
นายแพทย์เจษฎา กล่าวต่อว่า มาตรการพัฒนาโรงพยาบาลใช้ยาอย่างสมเหตุผล ประกอบด้วย 1.จัดให้ยามีคุณภาพ ปลอดภัย และต้นทุนเหมาะสม 2.ให้มีการสั่งใช้ยาอย่างสมเหตุผล โดยเฉพาะในกลุ่มโรคไม่ติดต่อเรื้อรัง ยาปฏิชีวนะ และยาสมุนไพรไทย และ3.ส่งเสริมประชาชนใช้ยาถูกต้องปลอดภัย โดยจัดระบบการเฝ้าระวังในกลุ่มโรคที่สําคัญคือ โรคระบบทางเดินหายใจ โรคอุจจาระร่วง และข้อมูลเชื้อดื้อยา เพื่อให้ได้ข้อมูลพื้นฐานนํามาใช้ในการวางแผนจัดการแก้ไขปัญหา และกําหนดเป็นนโยบายของสถานพยาบาล ทั้งด้านการวิจัย การสร้างนวัตกรรม และการบูรณาการส่งเสริมการใช้ยาอย่างสมเหตุผล นําไปสู่การปฏิบัติให้เกิดประโยชน์ที่สุดต่อประชาชน
นายแพทย์ณัฐวุฒิ ประเสริฐสิริพงศ์ ผู้ตรวจราชการกระทรวงสาธารณสุขเขตสุขภาพที่ 11 ได้กล่าวว่า การกํากับติดตามการดําเนินงานผู้บริหารทุกระดับ ตั้งแต่ สสจ./ผอ.รพ./สสอ./ผอ.รพ.สต.มีการดําเนินการอย่างเข้มแข็ง และให้รางวัลแก่สถานบริการที่มีผลการดําเนินงานดี ควบคู่ไปกับการอบรมเรื่องRDUแก่ แพทย์ บุคลากรสาธารณสุข ประชาชนอย่างต่อเนื่อง มีแนวทางการรักษา 4 โรค (ติดเชื้อทางเดินหายใจ,อุจจาระร่วงเฉียบพลัน บาดแผลสด สตรีคลอดปกติ) และการให้ความสําคัญกับนโยบายRDUโดยส่งเสริมการใช้ยาสมุนไพรทดแทนยาแผนปัจจุบัน เช่น การใช้ฟ้าทะลายโจรและขมิ้นชัน เป็นปัจจัยสําคัญที่ทําให้โรงพยาบาลเครือข่ายสาธารณสุข เขต 11 สามารถลดค่าใช้จ่ายด้านยาที่ไม่จําเป็น โดยในปี 60 มีผลการดําเนินงานที่สามารถประหยัดค่ายาปฏิชีวนะที่ใช้ใน รพ.สต. ในโรคระบบทางเดินหายใจและอุจจาระร่วง ประมาณ 2 ล้านบาท การใช้ยานอกบัญชี ประมาณ 17 ล้านบาท และจากการควบคุม กํากับ ติดตามการใช้ยาปฏิชีวนะ ประมาณ 9 ล้านบาท
**************************************5 พฤศจิกายน 2560